amatørastronomi
Store norske leksikon,Realfag,Astronomi,Astronomi
Amatørastronomi er amatøraktivitet innen astronomiens forskningsområde. I mange land finnes foreninger som gjennom foredragsvirksomhet, observasjonskurs, ekskursjoner til observatorier, utgivelse av bøker og tidsskrifter og liknende, arbeider for utbredelse av, interesse for og kjennskap til astronomi.
To av de største amatørastronomiforeningene er Société astronomique de France (stiftet i 1887, utgir L'Astronomie) og British Astronomical Association (stiftet i 1890, utgir blant annet Journal of the British Astronomical Association). Et eksempel på en norsk forening er Norsk Astronomisk Selskap (stiftet i 1938, utgir tidsskriftet Astronomi).Amatørastronomer utfører ofte verdifulle vitenskapelige arbeider, særlig i forbindelse med variable stjerner.Av norske amatører bør spesielt Sigurd Einbu og Olaf Hassel nevnes. Les mer i Store norske leksikon astronomi teleskop